|  |
| --- |
| 13. SJEDNICA GRADSKOG VIJEĆA GRADA POŽEGETOČKA 4. DNEVNOG REDAa)IZVJEŠĆE O PROVEDENOJ LIKVIDACIJI I PRIJEDLOG PODJELE IMOVINE JAVNE USTANOVE - SPORTSKI OBJEKTI POŽEGA - U LIKVIDACIJIb)ZAKLJUČNO IZVJEŠĆE LIKVIDATORA O PROVEDENOJ LIKVIDACIJI I ZAKLJUČNIH LIKVIDACIJSKIH FINANCIJSKIH IZVJEŠĆA (ZA JAVNU USTANOVU - SPORTSKI OBJEKTI POŽEGA - U LIKVIDACIJI)PREDLAGATELJ / IZVJESTITELJ:Likvidator Javne ustanove Sportski objekti Požega - u likvidacijiLipanj 2022. |

 **AD. 4. a)**

JAVNA USTANOVA-SPORTSKI OBJEKTI POŽEGA - u likvidaciji

Urbroj: 46/2022.

Matea Čeliković, OIB: 98055570840 iz Požege, likvidator Javne ustanove – Sportski objekti Požega - u likvidaciji, upisane u registar Trgovačkog suda u Osijeku – stalna služba u Slavonskom Brodu pod MBS: 030148137, OIB: 33155407334, donosi dana 23. lipnja 2022. godine sljedeće:

IZVJEŠĆE LIKVIDATORA

O PROVEDENOJ LIKVIDACIJI I PRIJEDLOG PODJELE IMOVINE JAVNE USTAVNOVE SPORTSKI OBJEKTI POŽEGA U LIKVIDACIJI

I.

Grad Požega, OIB: 95699596710, zastupan od strane gradonačelnika, dr.sc. Željka Glavića, osnivač Javne ustanove - Sportski objekti Požega - u likvidaciji, upisane u registar Trgovačkog suda u Osijeku - Stalna služba u Slavonskom Brodu pod MBS: 030148137, OIB: 33155407334, dana 20. prosinca 2021. donio je Odluku o prestanku Javne ustanove - Sportski objekti Požega. Istom se Odlukom opoziva ravnatelj, Anto Brkić, dipl.soc. i imenuje likvidator ustanove, Matea Čeliković, mag.oec., s danom, 1. siječnja 2022. godine.

II.

Rješenjem Trgovačkog suda u Osijeku - stalna služba u Slavonskom Brodu od 5. siječnja 2022. godine pod poslovnim brojem Tt-21/9355-2 od 4. siječnja 2022. godine, upisana je promjena naziva, nastanak razloga za prestanak subjekta i imenovanje likvidatora.

III.

Društvo nije imalo poznatih vjerovnika koje bi moralo obavijestiti o likvidaciji.

IV.

Likvidator društva objavio je poziv vjerovnicima na internetskoj stranici na kojoj se nalazi sudski registar. Oglas je zaprimljen pod brojem R3-22/249-1, objavljen 8. veljače 2022. godine.

Na objavljen poziv nije se javio niti jedan vjerovnik.

V.

Nakon što su plaćene sve obveze ustanove i naplaćena sva potraživanja, ustanovi preostaje imovina u ukupnoj vrijednosti u iznosu 337.255,96 kn. Sastav imovine čine potraživanja za prihode proračunskih korisnika uplaćene u proračun u iznosu 140.493,21 kn i nefinancijska imovina u iznosu 196.762,75 kn.

Predlaže se da se navedena imovina djelomično podijeli osnivaču, Gradu Požegi, a djelomično Požeškom sportskom savezu.

Prijedlog podjele imovine definirat će se Ugovorom o darovanju.

VI.

S obzirom na sve navedeno predlaže se prihvaćanje ovoga izvješća te prihvaćanje prijedloga raspodjele imovine.

LIKVIDATOR

Matea Čeliković, mag.oec., v.r.

|  |
| --- |
| **PRIJEDLOG**Od strane i između sljedećih osoba:**JAVNE USTANOVE – SPORTSKI OBJEKTI POŽEGA - u likvidaciji**, Antuna Kanižlića 14a, 34000 Požega, OIB: 33155407334 koju zastupa likvidatorica Matea Čeliković, mag.oec. (u nastavku teksta: Darovatelj), s jedne stranei**GRADA POŽEGE,** Trg Sv. Trojstva 1, 34000 Požega, OIB:95699596710 koji zastupa gradonačelnik, dr.sc. Željko Glavić (u nastavku teksta: Obdarenik) i **POŽEŠKOG SPORTSKOG SAVEZA,** Antuna Kanižlića 14a, 34000 Požega, OIB: 83747727641 koji zastupa glavni tajnik Željko Mitrović (u nastavku teksta: Obdarenici), s druge strane,zaključen je u Požegi, dana \_\_. lipnja 2022. godine, sljedeći**U G O V O R** **O DAROVANJU IMOVINE** |
| Članak 1.Ovim Ugovorom o darovanju (ovdje i u nastavku teksta: Ugovor), Darovatelj daruje, a Obdarenici primaju na dar opremu u vlasništvu darovatelja nabavne vrijednosti, kako slijedi:

|  |  |  |
| --- | --- | --- |
|  | Grad Požega | Požeški sportski savez |
| Dugotrajna materijalna imovina | 115.486,17 kn | 502.538,21 kn |
| Sitni inventar  | - | 32.797,35 kn |

Popis opreme, odnosno Inventurna lista Javne ustanove - Sportski objekti Požega - u likvidaciji sadrži ispravak vrijednosti imovine te lista čini sastavni dio ovoga Ugovora.Nakon podjele imovine prema priloženoj tablici, ostaju potraživanja za prihode proračunskih korisnika uplaćenih u proračun koja u cijelosti pripadaju osnivaču.Članak 2.Obdarenici primaju darovanu opremu sa zahvalnošću, te se obvezuje predmetnu opremu koristiti isključivo za rad Požeškog sportskog saveza.Članak 3.Ugovorne strane odriču se prava pobijanja ovoga Ugovora po bilo kojem pravnom osnovu.Članak 4.Ugovorne strane suglasno utvrđuju da će eventualne moguće sporove rješavati mirnim putem, a u protivnom nadležni sud.Članak 5.Ovaj Ugovor sastavljen je u šest istovjetnih primjerak od kojih svakoj ugovornoj strani pripadaju po dva primjerka.Članak 6.Ugovorne strane, u znak prihvaćanja prava i obveza iz ovoga Ugovora, isti vlastoručno potpisuju.

|  |  |  |
| --- | --- | --- |
| ZA OBDARENIKE:ZA GRAD POŽEGU GRADONAČELNIKdr.sc. Željko Glavić |  | ZA DAROVATELJA:LIKVIDATORICAMatea Čeliković, mag.oec. |

|  |  |
| --- | --- |
| ZA POŽEŠKI ŠPORTSKI SAVEZ GLAVNI TAJNIKŽeljko Mitrović |  |

Urbroj: 47/22.Požega, \_\_\_. lipnja 2022. |

 **AD. 4.b**)

JAVNA USTANOVA-SPORTSKI OBJEKTI POŽEGA - u likvidaciji

Urbroj: 48/2022.

Matea Čeliković, OIB: 98055570840 iz Požege, likvidator Javne ustanove – Sportski objekti Požega u likvidaciji, upisane u registar Trgovačkog suda u Osijeku – stalna služba u Slavonskom Brodu pod MBS: 030148137, OIB: 33155407334, donosi sljedeće:

ZAKLJUČNO IZVJEŠĆE LIKVIDATORA O PROVEDENOJ LIKVIDACIJI I ZAKLJUČNA LIKVIDACIJSKA FINANCIJSKA IZVJEŠĆA

I.

Grad Požega, OIB: 95699596710, zastupan od strane gradonačelnika, dr.sc. Željka Glavića, osnivač Javne ustanove – Sportski objekti Požega u likvidaciji, upisane u registar Trgovačkog suda u Osijeku – stalna služba u Slavonskom Brodu pod MBS: 030148137, OIB: 33155407334, dana 20. prosinca 2021. donio je Odluku o prestanku Ustanove. Istom se Odlukom opoziva ravnatelj, Anto Brkić, dipl.soc., i imenuje likvidator ustanove, Matea Čeliković, mag.oec., s danom, 1. siječnja 2022. godine.

II.

Rješenjem Trgovačkog suda u Osijeku – stalna služba u Slavonskom Brodu od 5. siječnja 2022. godine pod poslovnim brojem Tt-21/9355-2 od 4. siječnja 2022. godine, upisana je promjena naziva, nastanak razloga za prestanak subjekta i imenovanje likvidatora.

III.

Društvo nije imalo poznatih vjerovnika koje bi moralo obavijestiti o likvidaciji.

IV.

Likvidator društva objavio je poziv vjerovnicima na internetskoj stranici na kojoj se nalazi sudski registar. Oglas je zaprimljen pod brojem R3-22/249-1, objavljen 8. veljače 2022. godine.

Na objavljen poziv nije se javio niti jedan vjerovnik.

V.

Nakon što su plaćene sve obveze ustanove i naplaćena sva potraživanja, ustanovi preostaje imovina u ukupnoj vrijednosti u iznosu 337.255,96 kn. Sastav imovine čine potraživanja za prihode proračunskih korisnika uplaćene u proračun u iznosu 140.493,21 kn i nefinancijska imovina u iznosu 196.762,75 kn.

Nakon što je imovina podijeljena sukladno Odluci o raspodjeli imovine, pristupilo se izradi zaključnih likvidacijskih financijskih izvještaja na dan, 30. lipanj 2022. godine.

IZVJEŠTAJ O PRIHODIMA I RASHODIMA, PRIMICIMA I IZDACIMA (Obrazac PR-RAS) - U izvještaju o prihodima i rashodima, primicima i izdacima ukupni prihodi poslovanja ostvareni su u iznosu 435.270,21 kn, a rashodi su realizirani u iznosu 415.755,38 kn. Iz prethodnog proizlazi tekući rezultat u iznosu 19.514,83 kn što s prenesenim viškom iz prethodnog razdoblja u iznosu 120.978,38 čini ukupan višak poslovanja u iznosu 140.493,21 kn. U prethodnoj Odluci o raspodjeli imovini, navedeni višak pripada osnivaču.

Ostvareni prihod čine u cijelosti naplaćena potraživanja od zakupa poslovnoga prostora. Obzirom da su potraživanja u potpunosti naplaćena, nije bilo potreba za otpisom istih.

Realizirani rashod nastao je kao posljedica tekućih poslova koji su većinom bili okončani do veljače 2022. godine. Tako su tijekom siječnja isplaćene plaće za 12 djelatnika za razdoblje prosinca, u veljači su isplaćene plaće za siječanj za deset djelatnika – jedan je djelatnik ispunio uvjete za mirovinu, dok je još jedan sporazumom prešao na poslove čija se plaća u cijelosti isplaćuje kroz sredstva projekta. Ostalih deset djelatnika raspoređeno je na sljedeći način: jedan je djelatnik sporazumom prešao na poslove rada u Gradskoj upravi, njih 8 sporazumom su premješteni u Požeški sportski savez koji je nastavio obavljati poslove upravljanja sportskim objektima, preostalom djelatniku uručen je poslovno uvjetovani otkaz. Djelatnik je odradio otkazni rok te primio plaću za veljaču i dio ožujka. Nakon navedenoga, ustanova više nije imala zaposlenih.

Likvidator nije primio naknadu za rad, svi poslovi likvidacije napravljeni su volonterski.

Osim rashoda za zaposlene, realizirani su rashodi koji se bili vezani uz okončanje tekućih poslova – rashodi za režije i energente, tekuće održavanje opreme, zakup uređaja, te ostali materijalni rashodi.

Ukupni rashodi u iznosu 415.755,38 kn čine rashodi za zaposlene u iznosu 219.213,51 kn i materijalni i financijski rashodi u iznosu 196.541,87 kn. Najveći udio u materijalnim rashodima čine režijski troškovi.

IZVJEŠTAJ O RASHODIMA PREMA FUNKCIJSKOJ KLASIFIKACIJI (Obrazac RAS-funkcijski) - U izvještaju o rashodima prema funkcijskoj klasifikaciji ukupni rashodi u iznosu 415.755,38 kn pripadaju funkcijskoj klasifikaciji 081 Služba rekreacije i sporta.

IZVJEŠTAJ O OBVEZAMA (Obveze) - U izvještaju o obvezama obveze na početku razdoblja iznose 300.114,00 kn. Tijekom postupka likvidacije, sve obveze su podmirene i stanje obveza na kraju razdoblja iznosi 0,00 kn.

IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA (Obrazac P-VRIO) - U izvještaju o promjenama u vrijednosti i obujmu imovine i obvezama evidentirano je smanjenje potraživanja za prihode poslovanja u iznosu 140.493,20 kn i smanjenje proizvedene dugotrajne imovine u iznosu 196.762,75 kn. Smanjenje je uzrokovano podjelom imovine.

BILANCA (Obrazac BIL) - Nakon raspodjele imovine ukupna imovina i obveze u bilanci na dan 30.6.2022. godine iznose 0,00 kn.

Navedeni financijski izvještaji su napravljeni u trenutno važećim obrascima dostupnim na stranicama Ministarstva financija , a ukoliko u trenutku predaje dođe do promjene istih, podaci će se prilagoditi novim obrascima

VI.

S obzirom na sve navedeno predlaže se prihvaćanje Zaključnog izvješća likvidatora o provedenoj likvidaciji i zaključnih likvidacijskih financijskih izvještaja s danom, 30. lipnja 2022. godine, te donošenje Odluke Gradskoga vijeća Grada Požege o prihvaćanju zaključnih likvidacijskih financijskih izvještaja i izvješća likvidatora o provedenoj likvidaciji i donošenje Odluke o razrješenju likvidatora.

LIKVIDATOR

Matea Čeliković, mag.oec., v.r.



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/22-03/9

URBROJ: 2177-1-01/01-22-1

Požega, 23. lipnja 2022.

GRADSKOM VIJEĆU GRADA POŽEGE

PREDMET: Prijedlog Odluke o prihvaćanju Izvješća o provedenoj likvidaciji i prijedlog podjele imovine Javne ustanove Sportski objekti Požega - u likvidaciji te Zaključnog izvješća likvidatora o provedenoj likvidaciji i zaključnih likvidacijskih financijskih izvješća

- dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.) (u nastavku teksta: Statut) te članka 59. stavka 1. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedloga Odluke o prihvaćanju Izvješća o provedenoj likvidaciji i prijedlog podjele imovine Javne ustanove Sportski objekti Požega - u likvidaciji te Zaključnog izvješća likvidatora o provedenoj likvidaciji i zaključnih likvidacijskih financijskih izvješća.

GRADONAČELNIK

dr.sc. Željko Glavić, v.r.

U PRIVITKU:

1. Zaključak Gradonačelnika Grada Požege

2. Prijedlog Odluke o prihvaćanju Izvješća o provedenoj likvidaciji i prijedlog podjele imovine Javne ustanove - Sportski objekti Požega - u likvidaciji

3. Izvješće o provedenoj likvidaciji i prijedlog podjele imovine Javne ustanove - Sportski objekti Požega - u likvidaciji

4. Prijedlog Zaključnog izvješća likvidatora o provedenoj likvidaciji i zaključnih likvidacijskih financijskih izvješća (za Javnu ustanovu - Sportski objekti Požega - u likvidaciji)



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/22-03/9

URBROJ: 2177-1-01/01-22-2

Požega, 23. lipnja 2022.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03, 129/05, 109/07, 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) te članka 62. stavka 1. podstavka 1. i članka 120. Statuta Grada Požege (Službene novine Grada Požege broj: 2/21. i 11/22.), Gradonačelnik Grada Požege, dana 23. lipnja 2022. godine, donosi

Z A K L J U Č A K

I. Utvrđuje se prijedlog Odluke o prihvaćanju Izvješća o provedenoj likvidaciji i prijedlog podjele imovine Javne ustanove Sportski objekti Požega - u likvidaciji te Zaključnog izvješća likvidatora o provedenoj likvidaciji i zaključnih likvidacijskih financijskih izvješća, kao u predloženom tekstu.

II. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani, ovdje.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 024-02/22-03/9

URBROJ: 2177-1-02/01-22-3

Požega, \_\_. lipnja 2022.

Na temelju članka 71. stavka 2. Zakona o ustanovama (Narodne novine, broj: 76/93., 29/97., 47/99., 35/08. i 127/19.), članka 35. stavka 1. točke 6. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01. - vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. - ispravak, 123/17., 98/19. i 144/20.), sukladno Odluci o prestanku Javne ustanove - Sportski objekti Požega (Službene novine Grada Požege, broj: 16/21.), te članka 39. stavka 1. podstavka 20. i članka 119. stavka 1. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na 13. sjednici, održanoj dana \_\_. lipnja 2022. godine, donosi

O D L U K A

o prihvaćanju Izvješća o provedenoj likvidaciji i prijedlog podjele imovine Javne ustanove - Sportski objekti Požega - u likvidaciji te Zaključnog izvješća likvidatora o provedenoj likvidaciji i zaključnih likvidacijskih financijskih izvješća

I.

Ovom Odlukom Gradsko vijeće Grada Požege prihvaća Izvješće o provedenoj likvidaciji i prijedlog podjele imovine Javne ustanove - Sportski objekti Požega - u likvidaciji, urbroj: 46/2022. koje je izradio likvidator navedene ustanove, a kojem je sastavni dio Zaključno financijsko izvješće likvidatora o provedenoj likvidaciji i zaključnih likvidacijskih financijskih izvješća, urbroj: 48/2022.

II.

Utvrđuje se, da je oglas kojim se poziva vjerovnike da prijave svoja potraživanja, objavljen, dana, 8. veljače 2022. godine na internetskoj stranici na kojoj se nalazi sudski registar (zaprimljen pod brojem R3-22/249-1), te da se na predmetni oglas nije javio niti jedan vjerovnik.

III.

Utvrđuje se, da nakon podmirivanja svih obveza na dan, 23. lipnja 2022. godine Javnoj ustanovi - Sportski objekti Požega - u likvidaciji preostaje imovina u ukupnoj vrijednosti u iznosu 337.255,96 kn.

Sastav imovine iz stavka 1. ove točke čine potraživanja za prihode proračunskih korisnika uplaćena u proračun u iznosu 140.493,21 kn i nefinancijska imovina u iznosu 196.762,75 kn (sadašnja vrijednost).

IV.

Prihvaća se prijedlog likvidatora o raspodjeli imovine na način, da se imovina iz točke III. ove Odluke djelomično podijeli osnivaču, Gradu Požegi, a djelomično Požeškom sportskom savezu, po nabavnoj vrijednosti, kako slijedi:

|  |  |  |
| --- | --- | --- |
|  | Grad Požega | Požeški sportski savez |
| Dugotrajna materijalna imovina  | 115.486,17 kn | 502.538,21 kn |
| Sitni inventar  | - | 32.797,35 kn |

V.

Matea Čeliković, mag.oec (OIB:98055570840) razrješava se dužnosti likvidatora Javne ustanove - Sportski objekti Požega - u likvidaciji, te se obvezuje da ovu Odluku prijavi Trgovačkom sudu u Osijeku - Stalnoj službi u Slavonskom Brodu, radi brisanja navedene Ustanove iz sudskog registra.

VI.

Ova Odluka stupa na snagu danom donošenja, a objavit će se u Službenim novinama Grada Požege.

PREDSJEDNIK

Matej Begić, dipl.ing.šum.

DOSTAVITI:

1. Javnoj ustanovi Sportski objekti Požega - u likvidaciji
2. Gradu Požega
3. Pismohrani.